નવસારી પાલિકાએ શહેરનાં તળાવમાં પાણી ઓછું થઇ જતા છેલ્લાં 8-10 દિવસથી શહેરીજનોને દરરોજ એક જ ટાઇમ પાણી આપવાનું શરૂ કર્યુ છે. આમ તો ઘણા વિસ્તારોમાં એક ટાઇમ પાણી પૂરતા પ્રેશરથી જતા મુશ્કેલી ખાસ પડતી નથી પરંતુ અનેક વિસ્તારો એવા છે જ્યાં એક ટાઇમ પણ પાણી પૂરતા પ્રેશરથી ન જતાં પાણીની બૂમરાણ શરૂ થઇ ગઇ છે. જ્યાં પૂરતું પાણી મળતું નથી તે વિસ્તારોએ ફરીવાર પાલિકાનાં ટેન્કરો ઉપર નજર દોડાવી છે.